Legal Document

Category: 884

Text:
38. ΒΑΣΙΛΙΚΟΝ ΔΙΑΤΑΓΜΑ της 19 Ιουλ./13 Αυγ. 1956 (ΦΕΚ Α΄ 177) Περί των υπό των ποινικών δικαστηρίων επιδικαζομένων πολιτικών αποζημιώσεων εξ αδικημάτων κατ’ αγροτικών κτημάτων. Άρθρ.1.-1.α)Η υπό του γραμματέως του ποινικού δικαστηρίου, άμα τη απαγγελία της αποφάσεως, μετά των δικαστικών εξόδων και τελών εισπραττομένη αποζημίωσις εξ αδικήματος κατ’ αγροτικών κτημάτων καταβάλλεται τω δικαιούχω αμέσως,  εάν είναι ούτος παρών, βάσει εξοφλητικής αυτού  αποδείξεως, μη απαιτουμένης της υποβολής  εγγράφου αιτήσεως ή άλλου τινός δικαιολογητικού.  Η παρεχομένη εξοφλητική απόδειξις υπόκειται εις  το υπό του Κώδικος των Νόμων περί τελών  χαρτοσήμου καθοριζόμενον τέλος. β)Ο γραμματεύς  του     δικαστηρίου,     κατά    την    εις     το    δημό(Αντί των σελ. 74,55 και 74,57) Σελ. 74,55(α) Τεύχος 550-Σελ.53 Κώδικας Αγροτικής Ασφάλειας 17.Α.α.37-38 σιον ταμείον απόδοσιν λογαριασμού των εισπράξεών του εκ των ποινικών αποληψίμων, λογοδοτεί και δια τα εισπραχθέντα ποσά αποζημιώσεων. Εάν η αποζημίωσις απεδόθη υπό του γραμματέως εις τον δικαιούχον κατά το προηγούμενον εδάφιον, αντί μετρητών καταθέσει εις το ταμείον ο γραμματεύς την δοθείσαν αυτώ από του δικαιούχου εξοφλητ. απόδειξιν, βάσει της οποίας και τακτοποιείται η διαχείρισις του γραμματέως. 2.α)Οι γραμματείς των δικαστηρίων καταθέτουν εις το δημόσιον ταμείον τας εισπραχθείσας και μη αποδοθείσας εις τους δικαιούχους κατά την προηγουμένην παράγραφον αποζημιώσεις. Οι δικαιούχοι των αποζημιώσεων τούτων, μετά την εις το Ταμείον κατάθεσιν των ανηκόντων αυτοίς ποσών, ειδοποιούνται περί της καταθέσεως δι’ εγγράφου του γραμματέως του δικαστηρίου.β)Το δημόσιον ταμείον, εις ο εισήχθησαν υπό του γραμματέως του δικαστηρίου χρηματικά ποσά, προερχόμενα εξ επιδικασθεισών πολιτικών αποζημιώσεων, αποδίδει ταύτα τοις δικαιούχοις, είτε δια πληρωμής εν τω ταμείω, εφ’ όσον ήθελον προσέλθει εις αυτό ούτοι, είτε δι’ αποστολής εις την κατοικίαν των τη εκδόσει ταχυδρομικής επιταγής, εάν ήθελε ζητηθή τούτο, κατ’ αμφοτέρας τας περιπτώσεις βάσει εξοφλητικής αποδείξεως κατά την παρ. 1 εδάφ. α΄. Έγγραφος αίτησις ή άλλο τι έγγραφον στοιχείον δεν απαιτείται. 3.α)Αι υπό του ποινικού δικαστηρίου επιδικασθείσαι και υπό του γραμματέως μη εισπραχθείσαι πολιτικαί αποζημιώσεις βεβαιούνται υπό του γραμματέως εις το δημόσιον ταμείον και εισπράττονται επιμελεία τούτου υπέρ του δικαιούχου καθ’ ον τρόπον και τα δικαστικά έξοδα και τέλη.β)Αι επιμελεία του δημοσίου ταμείου κατά το προηγούμενον εδάφιον εισπραττόμεναι αποζημιώσεις αναγγέλονται τοις δικαιούχοις εγγράφως και αποδίδονται αυτοίς κατά την παρ. 2 εδάφ. β΄. 4.Τα εν τω παρόντι άρθρω οριζόμενα εφαρμόζονται και ως προς τας επιδικαζομένας αμοιβάς των πραγματογνωμόνων (άρθρ.79 παρ. 4 του εκτελουμένου Ν.Δ/τος). Άρθρ.2.-1.Η κατά το άρθρ. 129 παρ. 1 εδάφιον δεύτερον του εκτελουμένου Ν.Δ/τος παραίτησις από του ευεργετήματος της μετά των δικαστ. εξόδων και τελών συνεισπράξεως της επιδικασθείσης αποζημιώσεως γίνεται δι’ αιτήσεως του δικαιούχου, υποβαλλομένης προς τον γραμματέα του αρμοδίου δικαστηρίου προ της παρ’ αυτού εισπράξεως ή της προς τον δημόσιον ταμίαν διαβιβάσεως των δικαιολογητικών βεβαιώσεως του χρέους. Η αίτησις δεν γίνεται δεκτή, εάν ο καταδικασθείς, παρών εις την δίκην, προσφέρεται εις άμεσον καταβολήν της καταγνωσθείσης αυτώ αποζημιώσεως ή εάν η απόντος αυτού καταγνωσθείσα αποζημίωσις δεν υπερβαίνει τας 400 δραχμάς. Σελ. 74,56(α) Τεύχος 550-Σελ.54 Υποβληθείσης αιτήσεως ως ανωτέρω, υπό του γραμματέως του δικαστηρίου είσπραξις ή η βεβαίωσις υπό τούτου της επιδικασθείσης αποζημιώσεως αμελείται. 2.α)Εάν η επιδικασθείσα αποζημίωσις εβεβαιώθη εν τω δημοσίω ταμείω και το ποσόν ταύτης υπερβαίνη τας 400 δραχμάς ή είναι μεν έλασσον δεν εισεπράχθη όμως δι’ οιονδήποτε λόγον εντός τριών μηνών από της βεβαιώσεως, η υπό του ευεργετήματος παραίτησις γίνεται δι’ αιτήσεως προς το δημόσιον ταμείον, όπερ επί τη υποβολή της αιτήσεως ταύτης προβαίνει εις την διαγραφήν της βεβαιωθείσης αποζημιώσεως και χορηγεί εις τον δικαιούχον ατελή βεβαίωσιν.β)Εις την περίπτωσιν ταύτην έκδοσις απογράφου αποφάσεως ποιν. δικαστηρίου, επιδικαζούσης πολιτικήν αποζημίωσιν, επιτρέπεται μόνον εάν προσαχθή εις τον γραμματέα του δικαστηρίου η κατά το προηγούμενον εδάφιον βεβαίωσις του δημοσίου ταμείου. 17.Α.α.38 Κώδικας Αγροτικής Ασφάλειας 38 α . ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 55562 της 29 Μαρτ./29 Απρ. 1957 (ΦΕΚ Β΄ 120) Περί καταβολής αποζημιώσεως εις τους εντεταλμένους την βεβαίωσιν της εισφοράς αγροφυλακής. Έχοντες υπ’ όψιν το άρθρ. 89 παρ. 5 του Ν.Δ. 3030/1954 «περί Αγροφυλακής» και το άρθρ. 5 παρ. 2 γ΄ του από 2.2.1955 Β.Δ/τος «περί εκτελέσεως των οικονομικών διατάξεων του περί αγροφυλακής υπ’ αριθ. 3030/1954 Ν.Δ/τος αποφασίζομεν: Άρθρ.1.-1.Εις έκαστον τακτικόν μέλος των Επιτροπών καταρτίσεως των φορολογικών καταλόγων του άρθρ. 18 του Β.Δ. της 2.2.1955 «περί εκτελέσεως των οικονομικών διατάξεων του περί αγροφυλακής υπ’ αριθ. 3030/54 Ν.Δ/τος» καταβάλλεται εις το βάρος του «Λογαριασμού Αγροφυλακής» αποζημίωσις δραχ. 20 δι’ εκάστην ημέραν συνεδριάσεως, ης μετέσχε, και μέχρι: 6 συνεδριάσεων εν συνόλω κατ’ ανώτατον όριον δι’ αγρονομεία εκ 10 το πολύ περιοχών. 9 συνεδριάσεων εν συνόλω κατ’ ανώτατον όριον δι’ αγρονομεία εξ 11-20 περιοχών. 11 συνεδριάσεων εν συνόλω κατ’ ανώτατον όριον δι’ αγρονομεία εκ περιοχών πλέον των 20. Εις έκαστον δε τακτικόν μέλος των Επιτροπών εκδικάσεως των ενστάσεων του άρθρ. 20 του αυτού Εκτελ. Δ/τος καταβάλλεται εις βάρος του αυτού Λογαριασμού αποζημίωσις δραχ. 20 δι’ εκάστην ημέραν συνεδριάσεως, ης μετέσχε, και μέχρι: 6 συνεδριάσεων εν συνόλω κατ’ ανώτατον όριον δι’ Ειρηνοδικεία εκ 15 το πολύ Κοινοτήτων και Δήμων. 8 συνεδριάσεων εν συνόλων κατ’ ανώτατον όριον δι’ Ειρηνοδικεία εκ 16-25 Κοινοτήτων ή Δήμων. 9 συνεδριάσεων εν συνόλω κατ’ ανώτατον όριον δι’ Ειρηνοδικεία εκ πλέον των 25 Κοινοτήτων ή Δήμων. Εάν κατά τινα των συνεδριάσεων των ειρημένων Επιτροπών μετέσχε, αντί του τακτικού, το αναπληρωματικόν μέλος, της αποζημιώσεως δια την συνεδρίασιν ταύτην δικαιούται το αναπληρωματικόν μέλος. 2.Υπάλληλοι της Αγροτικής δεν δικαιούνται της κατά την προηγουμένην παράγραφον αποζημιώσεως. Άρθρ.2.-Εις έκαστον των Διοικητικών Αγρονόμων και Γραμματέων των περιφερειακών Υπηρεσιών Αγροφυλακής καταβάλλεται εις βάρος του «Λογαριασμού Αγροφυλακής», δια την καθοδήγησιν και την παρακολούθησιν των Επιτροπών ελέγχου δηλώσεων, την εις διπλούν κατάρτισιν των στρεμματικών φορολογικών καταλόγων, την κατάρτισιν των ατομικών ειδοποιήσεων την κατάρτισιν των χρηματικών καταλόγων εις διπλούν, εν γένει δια την συμβολήν των υπαλλήλων τούτων εις το όλον έργον της βεβαιώσεως της εισφοράς, περί ου τα άρθρ. 16-22 του Β.Δ. της 2.2.1955 «περί εκτελέσεως των οικ. διατάξεων του περί Αγροφυλακής υπ’ αριθ. 3030/54 Ν.Δ/τος» εφ’ άπαξ κατ’ αποκοπήν αποζημίωσις δραχ. 500 εφ’ όσον κατά το  χρονικόν διάστημα από 1 Ιουλίου έως 30 Νοεμ. 1955 δεν απέσχον από της εκτελέσεως των έργων των λόγω νόσου, λόγω αδείας ή δι’ άλλον τινά οιονδήποτε λόγον, αλλά παρόντες εις τας θέσεις των παρέσχον τας υπηρεσίας των και συνέβαλον πράγματι εις το έργον της βεβαιώσεως καθ’ όλον το χρονικόν διάστημα τούτο. Δια πάσαν τυχόν ημέραν του χρονικού διαστήματος τούτου μη πληρούσαν τους ειρημένους όρους εκπίπτεται εκ του ανωτέρω καθοριζομένου ποσού αποζημιώσεως το 1/150 αυτής. Άρθρ.3.-Εις τους Αρχιφύλακας τους ασκούντας έργα αγρονόμου, ως και εις τους αρχιφύλακας ή εγγράμματους αγροφύλακας τους ασκούντας έργα γραμματέως κατ’ οργανικήν τοποθέτησιν ή κατ’ αναπλήρωσιν (εάν και εφόσον προβλέπεται δια του Δ της 29.12.1954 έως 18.1.1955 οργανικήν θέσιν γραμματέως ή αρχιφύλακος-γραμματέως), καταβάλλεται εκ του Λογαριασμού Αγροφυλακής δια την αυτήν ως εν τω άρθρ. 2 αιτίαν και υπό μόνην την ιδιότητα αυτών ως αγρονόμων ή γραμματέων, εφ’ άπαξ κατ’ αποκοπήν αποζημίωσις δραχ. 350 δι’ έκαστον, εφαρμοζομένων περαιτέρω αναλόγως των εν τω άρθρ. 2 οριζομένων. Άρθρ.4.-Αι κατά το άρθρ. 1 της παρούσης αποζημιώσεις καταβάλλονται δια καταστάσεως, εκδιδομένης υπό του αγρονόμου, βάσει βεβαιώσεως του αγρονόμου μεν δια τα μέλη της Επιτροπής καταρτίσεως των φορολογικών καταλόγων, του ειρηνοδίκου δε δια τα μέλη της Επιτροπής εκδικάσεως των ενστάσεων, βεβαιούσης την χρονολογίαν μιας εκάστης των γενομένων συνεδριάσεων, το ονοματεπώνυμον και την ιδιότητα ενός εκάστου των παραστάντων κατ’ αυτήν μελών, ως και τον αριθμόν των εις το Αγρονομείον ή το Ειρηνοδικείον υπαγομένων Δήμων και Κοινοτήτων. Αι δε κατά τα άρθρ. 2-3 αποζημιώσεις καταβάλλονται επίσης δια καταστάσεως, εκδιδομένης όμως υπό του οικείου Διοικητού, βάσει βεβαιώσεώς του, εκ των στοιχείων της οποίας δέον να προκύπτη σαφώς ότι συντρέχουσι δι’ ένα έκαστον των δικαιούχων πάσαι αι εν τοις άρθρ. 2-3 οριζόμεναι προϋποθέσεις και όροι. Εις την υπό του Αγρονόμου ή του Διοικητού εκδιδομένην κατάστασιν προσαρτάται επίσης και αντίγραφον της παρούσης. (Μετά την σελ. 74,58) Σελ. 74,581 239-79 Κώδικας Αγροτικής Ασφάλειας 17.Α.α.38α Άρθρ.5.-Αι περί ων η παρούσα αποζημιώσεις εντέλλονται εις βάρος του Κεφ. 11 άρθρ. 1 του Προϋπολογισμού των εξόδων του Λογαριασμού Αγροφυλακής του οικον. έτους 1957, υφ’ ο κεφάλαιον και άρθρον εγγράφεται δια της παρούσης πίστωσις δραχ. 500.000 υπόκεινται δε εις κράτησιν 2% υπέρ του Μετοχικού Ταμείου Πολιτικών Υπαλλήλων, ως και εις τέλος χαρτοσήμου 1%. Προκειμένου περί των υπαλλήλων ή των οργάνων της Αγροφυλακής υπόκεινται προσέτι και εις την νενομισμένην κράτησιν 5% υπέρ του Λ.Α.Υ.Α. ή του Τ.Α.Ο.Α. Περαιτέρω ως προς τας κρατήσεις εφαρμόζονται τα εν των άρθρ. 6 παρ. 3 του Δ. της 2.2.1955 οριζόμενα. Η παρούσα, ισχύουσα δια μόνην την εισφοράν του οικον. έτους 1955-56, δημοσιευθήτω δια της Εφημερίδος της Κυβερνήσεως. Σελ. 74,582 239-80 17.Α.α.38α Κώδικας Αγροτικής Ασφάλειας